מודל מערכת השמש בשוודיה

מודל מערכת השמש בשוודיה הוא המודל הגדול ביותר בקנה מידה אמיתי של מערכת השמש, והוא פרוש לאורכה של שוודיה באופן הממחיש את ממדיהם האמיתיים של כוכבי הלכת וגרמי השמים ואת המרחקים ביניהם.

השמש מיוצגת במודל על ידי אריקסון גלוב, היכל הספורט הלאומי של שוודיה, הממוקם בסטוקהולם. ארבעת כוכבי הלכת הפנימיים (כוכב חמה, נוגה, כדור הארץ ומאדים) ממוקמים אף הם בסטוקהולם, אך כוכבי הלכת החיצוניים (צדק, שבתאי, אורנוס ונפטון) וכן גרמי שמים אחרים המהווים חלק ממערכת השמש, פרושים צפונית לסטוקהולם, בערים שונות לאורך חופו של הים הבלטי.

קנה המידה של המודל הוא 1 ל-20 מיליון.

המודל
גרמי השמים המיוצגים במודל כוללים את השמש, כוכבי הלכת (ובחלק מהמקרים הירחים שלהם), כוכבי הלכת הננסיים וסוגים שונים של גופים אחרים, כגון שביטים, אסטרואידים וגופים טרנס-נפטוניים. רכיביו השונים של המודל עוצבו ומוקמו במרוצת הזמן על ידי אמנים שונים. כיוון שמערכת השמש כוללת גרמי שמים קטנים רבים מאוד, המודל ממשיך להתרחב ככל שנוספים אליו דגמים של גופים שמימיים אחרים.

השמש מיוצגת במודל על ידי "אריקסון גלוב", המבנה הכיפתי השני בגודלו בעולם, שקוטרו 110 מטרים. על מנת להתאים לקנה המידה שנבחר, המבנה מייצג את השמש וכן את העטרה שלה.

העצמים המיוצגים במודל
 שם העצם  מרחק מהשמש  קוטר  מיקום  קואורדינטות  תאריך הקמה  תמונה השמש  0 ק"מ  71 מטרים (דיסקת השמש)  110 מטרים (כולל העטרה)  אריקסון גלוב בסטוקהולם     200px כוכב חמה  2.9 ק"מ  25 ס"מ  המוזיאון העירוני של סטוקהולם    1998  200px נוגה  5.5 ק"מ  62 ס"מ  המוסד המלכותי לטכנולוגיה (KTH) בסטוקהולם    8 ביוני 2004  200px כדור הארץ והירח  7.6 ק"מ  65 ס"מ (כדור הארץ)  18 ס"מ (הירח)  המוזיאון השוודי להיסטוריה של הטבע בסטוקהולם    לפני שנת 2000  200px (433) ארוס  11 ק"מ  כ-2 מ"מ  בית ספר בדנדריד, פרוור של סטוקהולם      (36614) Saltis  11 ק"מ  פחות מ-1 מ"מ  בית ספר בעיירה סאלטסיובאדן, בקרבת מצפה הכוכבים של סטוקהולם    14 בינואר 2010  200px מאדים  11.6 ק"מ  35 ס"מ  מרכז קניות בדנדריד, פרוור של סטוקהולם    לפני שנת 2000  120px צדק  40 ק"מ  7.3 מטרים  נמל התעופה סטוקהולם ארלנדה    לפני שנת 2000   (306367) Nut  60 ק"מ  0.2 מ"מ  אלסיקה, עיירה בקרבת העיר אופסלה     שבתאי  73 ק"מ  6.1 מטרים  מחוץ למצפה הכוכבים על שם אנדרס צלזיוס בעיר אופסלה    13 ביוני 2009   אורנוס  146 ק"מ  2.6 מטרים  פארק בעיר יבלה     200px   שביט היילי  204 ק"מ   המרכז המדעי "בלתאצר" בעיירה סקובדה שבמחוז וסטרה ייטלנד    16 בדצמבר 2009  נפטון  229 ק"מ  2.5 מטרים  על גדת נהר Söderhamnsån בעיירה סדהרמן שבמחוז יבלבורג    29 באוקטובר 1998  200px פלוטו וכארון  300 ק"מ  12 ס"מ (פלוטו)  6 ס"מ (כארון)  על שפת אגם Dellen, בעיירה דלסבו שבמחוז יבלבורג    לפני שנת 2000  200px   (28978) איקסיון  360 ק"מ  6.5 ס"מ  המרכז המדעי Technichus בעיירה הרנוסנד שבמחוז וסטרנורלנד    18 באפריל 2002  שביט סוויפט-טאטל  390 ק"מ  פחות מ-1 ס"מ  המרכז המדעי Kreativum בעיר קרלסהאמן שבמחוז בלקיניה      אריס  510 ק"מ  13 ס"מ  פארק טכנולוגי בעיר אומאו, בירת מחוז וסטרבוטן    6 בדצמבר 2007   סדנה  810 ק"מ  10 ס"מ  המרכז המדעי Teknikens Hus בעיר לולאו, בירת מחוז נורבוטן    8 בדצמבר 2005  200px  Termination Shock  950 ק"מ    המוסד לפיזיקת חלל בעיר קירונה שבמחוז נורבוטן     

קישורים חיצוניים


 אתר האינטרנט של המודל 

הערות שוליים

קטגוריה:מערכת השמש
קטגוריה:שוודיה: מדע וטכנולוגיה
קטגוריה:שוודיה: מבנים
קטגוריה:דגמים